Diari Oficial de la Generalitat Valenciana


Sumari del DOGV 274, del 25-07-1985 (1985/804709)

DECRET 114/1985, de 25 de juliol, del Consell de la Generalitat Valenciana, pel qual s'estableix el nombre i la denominació de les Conselleries del Consell i les unitats directament dependents del President.
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/07/25/114/dof/vci/html**

### Dades del document

Número de DOGV
:   274

Data del DOGV
:   25-07-1985

Secció del DOGV
:   DISPOSICIONS GENERALS

Número del document
:   1985/804709


Data del document
:   25-07-1985

Organisme emissor
:   Conselleria de Presidència

Tipus de document
:   Decret

Decret 114/1985, de 25 de juliol, del Consell de la Generalitat Valenciana, per la qual s'estableix el nombre i la denominació de les Conselleries del Consell i les unitats directament dependents del President.  
Estant pràcticament enllestit el procés de transferències de l'Administració de l'Estat a la Generalitat Valenciana, i molt avançat el procés tècnic de la valoració dels traspassos pendents que completaran el contingut competencial previst en l'Estatut d'autonomia de la Comunitat Valenciana, aprovat per Llei Orgànica 5/1982, d'1 de juliol, es fa imprescindible d'adaptar l'estructura del govern i l'administració autonòmics a la nova realitat, distribuint de forma més eficaç i operativa les competències definitives que en un futur immediat tindrà la Generalitat Valenciana.  
Es manté el principi d'austeritat en la despesa pública, sense assolir el límit de Conselleries amb funcions executives previst per l'article 17.2 de l'Estatut d'autonomia, i recollit en l'article 18 de la Llei 5/1983, de 30 de desembre, de Govern Valencià, estructurant i integrant les noves Conselleries amb els mitjans personals i materials existents a hores d'ara.  
Amb aquesta finalitat, i fent ús de les facultats atribuïdes per l'article 69 de la Llei de Govern Valencià esmentada, i amb la deliberació prèvia del Consell en sessió celebrada el dia 25 de juliol de 1985,  
DECRETE:  
Article primer  
El nombre de Conselleries que formen el Consell de la Generalitat Valenciana queda establert en vuit, amb les denominacions següents:  
- d'Economia i Hisenda,   
- d'Administració Pública,   
- d'Obres Públiques i Urbanisme,   
- de Cultura, Educació i Ciència,   
- de Sanitat i Consum.,   
- de Treball i Seguretat Social,   
- d'Indústria, Comerç i Turisme,   
- d'agricultura i Pesca.  
Article segon  
Les noves Conselleries assumiran les unitats següents, amb les seues competències i estructures orgàniques:  
- Economia i Hisenda: les previstes en el Decret del Consell 35/1984, de 2 d'abril.  
- Administració Pública: la Direcció General de Funció Pública i els Serveis d'Informàtica i d'Organització i Tècniques de Gestió, previstos en l'Ordre de la Conselleria de la Presidència de 7 de juny de 1985, i la Secretaria General i la Direcció General d'Administració Local, prevista en el Decret del Consell 36/1984, de 2 d'abril.  
- Obres Públiques i Urbanisme: les previstes en el Decret del Consell 37/1984, de 2 d'abril, i els òrgans col·legiats establerts al Capítol VIII del Decret del Consell 36/1984, de 2 d'abril.  
- Cultura, Educació i Ciència: les previstes en el Decret del Consell 38/1984, de 2 d'abril, llevat del Servei de la Dona.  
- Sanitat i Consum: les Direccions Generals de Salut i Assistència Sanitària, previstes en el Decret del Consell 39/1984, de 2 d'abril, i es crea, en aquesta Conselleria, la Secretaria General i la Direcció General de Consum.  
- Treball i Seguretat Social: la Secretaria General i les Direccions Generals de Treball, de Cooperació i Ocupació, i de Serveis Socials, previstes en el Decret del Consell 39/1984, de 2 d'abril, i el Servei de la Dona previst en el Decret del Consell 38/1984, de la mateixa data.  
- Indústria, Comerç i Turisme: les previstes en el Decret del Consell 40/1984, de 2 d'abril.  
- Agricultura i Pesca: les previstes en el Decret del Consell 41/1984, de 2 d'abril.  
Article tercer  
1. El President de la Generalitat, en l'exercici de les funcions executives que li pertoquen com a President del Govern Valencià, actua mitjançant unitats estructurades en dos nivells: nivell directiu i nivell administratiu.  
2. Integrades en el nivell directiu, i depenent directament del President del Govern Valencià són creades les unitats següents:  
- La Subsecretaria Tècnica.  
- El Gabinet del President, el titular del qual tindrà rang de Subsecretari.  
- La Inspecció General de Serveis, el titular de la qual tindrà rang de Subsecretari.  
Article quart  
Les unitats de nivell directiu establertes en l'article anterior integraran, alhora, amb les seues competències i estructures orgàniques, les següents:  
- La Subsecretaria Tècnica: la Secretaria General, llevat dels Serveis de Publicacions, d'Informàtica i d'Organització i Tècniques de Gestió, i la Direcció General de Relacions Institucionals, previstes en l'Ordre de 7 de juny de 1985, i les Direccions Generals de Seguretat i Protecció Civil i d'Interior, previstes en el Decret 36/1984, de 2 d'abril.  
- El Gabinet del President: les Direccions Generals d'Acció Cívica i de Mitjans de Comunicació Social, i el Servei de Publicacions, previstos en l'Ordre de 7 de juny de 1985, i el Gabinet del President creat per Decret 74/1985, de 27 de maig.  
Article cinqué  
L'estructura orgànica i funcional prevista en els articles 2n i 4t d'aquest Decret serà adaptada a l'assignació de competències que puga efectuar el President de la Generalitat fent ús de la facultat prevista en l'apartat b) de l'article 16 de la Llei 5/1983, de 30 de desembre, de Govern Valencià.  
DISPOSICIO ADDICIONAL  
Qualsevol altra unitat no integrada específicament en cap de les estructures establertes en aquest Decret, dependrà provisionalment de la Subsecretaria Tècnica del President.  
DISPOSICIONS FINALS  
Primera  
Queden derogades les disposicions de rang igual o inferior, que s'oposen al present Decret.  
Segona  
Aquest Decret entrarà en vigor el mateix dia en que siga publicat al Diari Oficial de la Generalitat Valenciana.  
València, a 25 de juliol de 1985.  
El President de la Generalitat,   
JOAN LERMA I BLASCO


Còpia Permalink ELI